2016 में ओडिशा के कालाहांडी में दाना माझी दस किलोमीटर तक पत्नी के शव को कंधे पर उठाकर ले गया था। माझी की पत्नी 42 साल की अमंग देवी का भवानीपटना के हॉस्पिटल में टीबी का इलाज चल रहा था, जहां उसकी मौत हुई। दाना माझी ने बताया था, ”हॉस्पिटल ने कहा हमारे पास कोई गाड़ी नहीं है। मैं गिड़गिड़ाया और कहा असमर्थ हूं पैसे देने में। प्राइवेट गाड़ी में पत्नी की लाश ले जाने के लिए मेरे पास पैसे नहीं हैं। लेकिन उन्होंने इसे अनसुना कर दिया और कहा कि हम मदद नहीं कर सकते।” हारकर माझी ने पत्नी के पार्थिव शरीर को कपड़ों में बांधा और 45 किलोमीटर दूर अपने गांव ले जाने का फैसला किया। राज्य सरकार ने ऐसी स्थिति से निपटने के लिए ‘महापरायण’ योजना चला रखी जिसमें सरकारी अस्पताल से मृतक के घर तक शव को पहुंचाने के लिए मुफ्त परिवहन की सुविधा दी जानी थी। लेकिन यह प्रावधान माझी के किसी काम नहीं आया।